經數:一七三九

經名:新華嚴經論卷第五

頁數:七五二

上      欄

切諸法. 皆如帝網同別重重無障□. 三乘之

中三賢十地無此印信行相全別. 有修眞者.

須知權實. 勿滯其功. 滯權迷實. 虛煩多劫

也

第六重令善財證法別者. 如經中從第二會

光明覺品. 於如來兩足輪下放光明遍照百

千那由他三千大千世界. 乃至如是無量無

數無邊無等不可稱不可量不可說盡虛空遍

法界所有世界. 四維上下亦復如是. □光照.

及一切處金色世界一切處文殊師利. 乃至

十色世界中覺首目首等十首菩薩. 各與十

佛刹微塵數菩薩同時發來. 各說一法. 如是

十法共成信位法門. 如善財童子於覺城東

是文殊師利. 說種種法而生信心. 還倣前信

位之中文殊覺首等十首菩薩所成信位. 第

三會昇須彌山頂. 法慧等十慧菩薩各說一

法門. 共成十住. 如善財童子南行至妙[&FFFF]#山

頂見德雲比丘. 及已下十善知識. 還如前經

中. 昇須彌山頂. 法慧等十慧菩薩說十住法

門. 第四會昇夜摩天宮功德林等十林菩薩.

各說一法共成十行法門. 如善財童子南行

至三眼國見善住比丘. 及已下十善知識. 還

如前經中. 功德林說十行法門. 一一以行行

之. 第五會昇兜率天宮金剛幢等十幢菩薩.

各說一法共成十□向法門. 如善財童子南

行至廣大國靑蓮華長者. 及已下十善知識

還如前經中. 金剛幢等十幢菩薩所說十□

向法門善財一一詢友以行行之. 第六會昇

他化自在天宮. 金剛藏等菩薩說十地法門.

中      欄

如善財童子至此閻色提迦毘羅城婆珊婆演

底夜天. 及已下十善知識. 還如前經中. 他化

自在天宮金剛藏菩薩說十地法門. 善財詢

友一一以行行之. 第七會昇第三禪爲八釋

衆. 說一生補處菩薩入佛華三昧所有法門

十一地等覺位中普賢境界. 如善財童子至

摩耶夫人. 及已下十善知識. 還如前瓔珞經

中重說華嚴次第. 十一地法門普賢境界. 善

財詢友一一以行倣而行之令成後則. 第八

會佛地法門於菩提場中始成正覺時說. 如

善財童子至海岸國大莊嚴園林毘盧遮那莊

嚴藏廣大樓閣彌勒菩薩所. 以善善財佛果

圓滿善知識也. 還如前經中如來於菩提場

中始成正覺及三十七如來出現品. 如經中

如來出現品前. 普賢行品. 出現品後離世間

品. 還是普賢菩薩說. 善財童子一一倣之. 還

從前五位摩耶夫人十一地等覺位中. 乘普

賢行. 而自成正覺. 出現世間. 還以普賢行導

利衆生令離世間. 善財童子還以倣之. 從彌

勒菩薩後自見其身. 入普賢身中. 卽明自乘

普賢行自成正覺於世常以普賢行導引衆生

令離世間. 自見其身入普賢身者. 明行滿同

普賢故. 法相似. 同一體故. 如出現品. 卽是經

中如來自放眉間光[&FFFF]#文殊頂. 放口中光[&FFFF]#

普賢口. 令此二人共相問答. 明因果理事交

徹相入故. 以此二人理事體用二門成佛果

故. 出現世間. 如善財童子至於彌勒所. 彌勒

菩薩令善財還見初善知識文殊師利. 善財

聞已. 憶念之間便聞普賢菩薩名. 乃入無量

下      欄

三昧門. 便見其身入普賢身. 及於彌勒樓閣

中會三世事在於今時. 卽是善財童子功窮

極果. 彌勒菩薩而與會之令成法則令使後

學信解證入無疑. 經中但有法門. 未有人心

學者故. 令善財詢友一一以行行之. 一如前

經之法則. 若也空施法則還恐在行猶迷. 故

令善財以行行之. 令使後學無滯. 彌勒令善

財劫見文殊. 明從法身理體根本智爲因見

彌勒菩薩是善財乘法身本智爲因. 及諸善

知識所行普賢行. 以成自己佛果. 見彌勒之

後入普門法界. 自見其身入普賢身者. 雖成

正覺常以普賢行利益衆生. 卽明文殊普賢

彌勒佛果三人始終一處. 表通因徹果. 此三

人之道. 是古佛之大都. 是源始之法際. 若速

解者卽本來全得. 處迷者自沒輪□. 爲古佛

道法本來常如是故. 非生滅法. 無作爲也. 修

之者及以放逸者. 皆有作者故. 欣寂不當. 放

逸還非. 以自情纏乖其聖性. 是故道者. 以定

慧力善自觀之勿滯其事

第七明六位菩薩來衆別者. 且如權敎之內

所說菩薩諸地位次. 但說假眞如爲因果. 仍

地前三賢未能正證. 初地之中. 一地證一眞

如. 十地證十眞如之後. 方能始見佛性. 前證

眞如. 復言有十眞如障. 眞如旣能成障. 明知

權敎之中旣施設假眞如非本眞也. 所說地

位三乘同聞聲聞人天共會此經不爾. 總是

果位菩薩六位之中一位具十. 又當位之內

十箇菩薩下名悉同. 各從十方與十佛刹微

塵數菩薩來至佛所. 信位之內初名覺首. 次

經數:一七三九

經名:新華嚴經論卷第五

頁數:七五二

上      欄

名目首. 有十首菩薩也. 創初起信. 卽有一切

處文殊師利. 所從來國金色世界. 本所事佛

皆號不動智. 華嚴經卽事表法. 無一事不表

法門. 金色世界者. 白法也. 金爲白色. 明法身

本體也. 不動智佛明法身之內無作性智是

根本智也. 文殊師利卽是能證之因. 不動智

佛卽是所證之果. 今擧此因果同體無二. 用

成十信之初門. 還令諸信者. 信果成因. 還修

果法. 以成因位. 十住初心初心之上便成正

覺. 爲從證果本智爲因也. 是故此經下云. 以

少方便疾得菩提. 不同權敎菩提同有爲故

立能證所證也. 一念之間無有能所. 能所盡

處名爲正覺. 亦不同小乘滅能所也. 了能所

本無動故. 此乃任法性故. 動寂皆平. 爲本智

非動寂故. 妄謂爲動. 愚夫不了. 棄動而心寂

爲大苦也. 故維摩經云. 五受陰洞達空爲苦

義. 爲小乘有欣厭故. 爲苦生也. 以此文殊等

十首菩薩. 還興果德示悟衆生. 法華經云. 以

佛智慧示悟衆生. 使得淸淨故. 以此義故. 覺

首等十首菩薩. 皆從本所事佛下名皆同名

之爲智. 所謂不動智佛. 無□智佛. 解脫智佛.

如是十智如來所來. 皆表所從本智. 所來來

處是己身之智. 所來者. 是因也. 卽明因從本

智果來. 猶如全將金體以成環釧. 全將佛體

以成菩薩. 全將佛果以作自身. 今還以自佛

本智成初證也. 一切衆生總皆如是. 今從佛

所來者. 卽表初發心時頓證本智. 佛體用以

成初覺. 以此正覺初證. 之因. 是彼十首菩薩

以因從果來. 次十住位中十慧菩薩. 所謂法

中      欄

慧菩薩. 一切慧菩薩. 勝慧菩薩. 如是等十慧

菩薩. 各各與佛刹微塵數菩薩來至佛所. 所

從來國. 本所事佛. 所謂殊特月佛. 無盡月佛.

不動月佛. 如是等十箇月佛所表是果. 法慧

等十慧菩薩所表是因. 還表因從果來. 佛皆

爲月者. 表此十住之內創證果德無明熱除

性淸□故. 以此義故. 表果德淸□故. 佛名爲

月. 像此位初證者故. 還同體淸□也. 經云.

法慧菩薩入菩薩無量方便三昧. 以三昧力

故. 十方各過千佛刹微塵數世界外有千佛刹

徹塵數諸佛. 皆同一號. 名曰法慧. 普現法慧

菩薩前. 慰歎善哉. 如此言千者. 爲一一佛皆

滿十方故. 不同權敎有限量彼此國土也. 此

卽明此位之中創發心時因果相成無差別體

故. 是故菩薩與佛號同名. 法慧爲印因果爲

一體故. 佛名與己同名. 表一切證道者皆然.

前十信中不動智佛. 是根本智此. 十住中佛

果名號月者. 是隨位進修獲益之果. 因果者.

卽是非因果之因果. 但以無依止處名之因

果. 亦不同外道以情撥無因果. 不同人天凡

夫繫成因果. 不同此二名爲佛因果也. 如此

位中十住初首證. 此非因果之因果也. 是故

初發心時卽是佛故. 如此位中無上慧菩薩

頌云. 凡夫無覺解. 佛令住正法. 諸法無所住.

悟此見自身. 非身而說身. 非起而現起. 無身

亦無見. 是佛無上身. 問曰. 何故前信位之中

十首菩薩不入三昧卽便說法. 又無同名覺

首佛而稱歎. 何故此十住位中法慧菩薩入

三昧始說法. 又千佛世界微塵數佛與法慧

下      欄

同名皆號之爲法慧. 來慰歎. 何故前十信無

此等相者何爲也. 答曰. 爲信位示果法. 因果

同擧但令生信. 未有實證故. 不入三昧. 以十

住之位入眞實證故. 以此義故. 須入三昧. 方

能眞證爲與衆生成證法則故. 爲正證果德

同號佛來印成因果一味故. 前信位中但且

成信未正證故. 以此不入三昧. 無同號佛來.

印成因果. 當如是知. 如是信解. 如是千佛已

次萬佛者. 明進修行相故. 如十行品中功德

林菩薩. 入菩薩善思惟三昧. 入是三昧已. 十

方各過萬佛刹微塵數世界外. 有萬佛刹微

塵數佛. 皆同一號. 號曰功德林. 而現其前.

歎慰功德林. 還如前位. 因果同故. 其佛名號

與菩薩名同. 還以菩薩爲因. 佛爲果德. 二體

同故. 是故同名. 十林菩薩本所來國. 皆名爲

慧. 功德林菩薩等十林菩薩. 各各與佛刹微

塵數菩薩俱從十萬佛刹微塵數國土外諸世

界中來. 其國名親慧世界幢慧世界寶慧世

界. 如是十慧世界. 本所事佛. 所謂常住眼佛.

勝眼佛. 無住眼佛. 如是等十眼佛. 問曰. 何故

前十住位中同名法慧佛. 只擧千佛刹微塵爲

數. 所有菩薩來亦過千世界外所來世界名

同皆名爲華. 本所事佛同名爲月. 何故此十

行位中本從來國皆同名爲慧. 本所事佛同

名爲眼. 何意如是. 答曰. 爲十住位中從凡創

證果德始從凡夫來故. 國土名同皆名爲華.

爲創住佛所住自佛智慧開敷故. 證佛慧初

生諸佛. 家故佛號皆同爲月. 以表得法淸□

如月. 此十行位中始終總佛內外俱眞. 國亦

經數:一七三九

經名:新華嚴經論卷第六

頁數:七五三

上      欄

以法爲名. 佛亦以法爲號. 前位始證以表如

月淸□. 此位已眞純名之爲眼者法眼也. 爲

此行中明法眼圓明應機照俗以成德故. 以

次千及萬數漸漸增廣者. 明法界圓明不增

不減. 但以佛果位菩薩引生方便. 引接凡庸

令增勝故. 皆爲如來密意方便故. 如佛名經

無量聲如來日月光明如來世尊. 偏增致敬

重加三禮. 云滅罪多者. 如來方便引凡心生

令策志故. 豈謂諸佛體同一味功德有差別

耶. 今時佛果中諸菩薩安立地位境界增廣.

如是漸次言千佛世界萬佛世界. 乃至數終

一一數體緣起相徹. 一一數中始終相入無

前後際. 是諸佛密意方便故. 猶如十錢去一

錢十總無著一錢十全成. 爲諸數如響應聲

同時緣起故. 得初卽得終. 還以性齊時齊緣

起同時故. 今此中安立境界法門

新華嚴經論卷第五

新華嚴經論卷第六

長者李通玄撰

初地菩薩多百法明門王. 化多百佛世界. 二

地菩薩多千法明門王. 化多千佛世界者. 不

同權敎實有分限. 如前數法互相徹入. 又如

人以指□空作百千微塵數復以手除之令

盡. 然彼空中無有增減. 以情量故見彼虛空

數有增減. 此亦爾. 所有菩薩安立諸地法門

增減亦復如是. 爲成諸有情故使令進修. 若

中      欄

也一槪皆平無心進也. 凡夫無有進修之心.

發心修至不修. 方知萬法無修也. 而實敎菩

薩一得一切得. 爲稱法體中無前後故. 猶如

帝網光影互相參徹相入無前後際也. 亦如

百千寶鏡同臨妙像. 一一鏡中影像相入色

像齊平. 如佛果位中諸菩薩. 爲從性起法身

根本智爲十住之中創證心故. 所有法門境

界皆悉依本. 以體用通收皆悉徹故. 還以性

齊. 卽時齊故. 更有餘不齊之法爲不可也. 不

同權學情障未亡九地已來未見佛性. 所立

地位皆有分齊而實可得. 爲未見佛性有假

眞如影故. 是故經云. 十地差別如空中鳥跡.

如地位法門權施增減. 爲逐衆生情故. 體道

者. 眞俗便眞爲一眞. 一切眞故都無假法. 不

可於此圓敎作增減見同其漸也. 此經所有

一切衆海菩薩天龍諸神等衆. 皆佛果位海

諸菩薩衆. 非是凡夫. 欲令入者卽同聖故. 明

毘盧遮那攝化境界等衆生遍故. 皆是佛果位

衆以化儀主伴故. 如是果德位衆共會成法

示悟衆生. 成法之後入法界品中文殊師利？

以此果德法門. 出祇園會外. 東行欲往覺城

中利樂於人. 舍利弗. 六千比丘路上發心得

十耳十眼. 覺城東會善財遍心諸友. 一生佛

果圓明. 五百優婆塞. 五百優婆夷. 五百童子.

五百童女. 皆如善財. 經文不可一一具陳. 同

會總皆如是. 若也無緣總亦不聞. 如祇園羅

漢比丘等. 同會不聞不見如來說此華嚴經

典. 是五衆同會於文殊所同聞此法. 悉皆同

證之流. 是故經云. 此經不入餘衆生手. 能深

下      欄

信者. 情過三乘權學之流. 何肉能證者. 故

此經賢首品中云. 一切世間群生類. [&FFFF]#有欲

心聲聞乘. 心緣覺者轉復少. 心大乘者甚希

有. 心大乘者猶爲易. 能信此法爲甚難. 是故

當知. 正集海會. 未有人中凡夫. 純是諸佛果

位菩薩. 集會成其敎法. 文殊覺城所化. 始明

以此敎法將用利藥閻色提衆生. 善財等五

衆. 總表實得此法者. 餘義如前所明. 如是來

衆純是果位菩薩. 來明果德. 用備上機. 都無

權敎菩薩小乘人天凡夫因果等衆來集此

會. 權敎菩薩至於九地已來不預此衆. 何肉

凡夫. 何以故. 爲行六波羅蜜故. 雖有行十波

羅蜜者. 由三僧祇劫成道果德故. 不同此敎

一時卽一切時非情所收故. 出祇園會文殊

東行六千比丘路上發心者. 此明許聲聞亦

有最上之器堪能入此最上乘中. 又彼六千

比丘. 於舍利弗所. 皆新出家. 未□小果. 以

器利故. 方能發心. 至此位流. 已登小果卒□

難得. 如舍利弗卽是影響聲聞. 非實聲聞也.

卽是已登佛位. 入流接凡. 以此義故. 此經來

衆與權敎不同. 化佛設有處純會菩薩. 無小

衆者. 亦不同此敎. 何以故. 或有敎說. 卽因成

佛者卽不行五位. 或五位行相體用不同. 如

前已述故. 如是准例無有同者. 法旣不同. 衆

亦全別. 又於此經中所有來衆有十種同法.

與諸經來衆不同. 一色身同. 二法身根本智

同. 三慈悲智同. 四言說法輪同. 五來處同. 六

所成法則同. 七與佛因果同. 八事佛師弟同

九報身國土圓滿同. 十懷疑獲益同

經數:一七三九

經名:新華嚴經論卷第六

頁數:七五四

上      欄

一色身同者. 如五位中諸菩薩. 各從十方來.

一一方來衆皆有十佛刹微塵數衆菩薩來.

皆金色身目髮紺靑. 當位菩薩色身相似. 諸

天八部之衆當類相似. 明得法同故報亦同.

如初會中. 有五十五種部類. 雖別明行門攝

化異故. 然其行相身色法門. 五十五部互相

參徹. 一行作多行. 多行作一行. 一身作多身.

多身作一身. 相似故. 前後十處十會例然

二法身根本智同者. 如十處十會中所有衆

海. 皆同如來法性身. 本智慧故. 設有新學凡

夫入會之者. 見聞佛法刹那證入. 分齊如來

法性身根本智故. 無有入會見聞法者不同

佛身智慧者. 五百羅漢身在會內. 不見不聞

不知不覺此之大會及所說法門. 不同權敎

菩薩二乘人天八部同會見佛聞法獲益全

殊

三慈悲智同者. 法身本智及差別智. 慈悲體

同解行合故. 爲文殊普賢佛果始終一法故.

如華嚴經三寶者. 佛爲佛寶. 文殊爲法寶. 普

賢爲僧寶. 是古今佛之舊法故. 若合卽一切

皆同. 爲本如是故. 非造作非成壞故

四言說法輪同者. 如經中五位菩薩各十方

來. 一一方各有十佛刹微塵數菩薩來至此

會. 十方世界皆悉如是. 一時雲集. 異口同音

十方衆海一時說偈. 皆同文句. 名字恰合一

無差別. 爲智慧同法行同所說法門十方世

界一種皆同. 不似餘經之衆解行差別有時

得不得

五來處同者. 爲此五位菩薩所來會者十方

中      欄

一切處皆至. 又十方世界及微塵中. 一一菩

薩皆共住. 爲居法界體自他彼此遠近情盡

故. 總不出一塵故. 亦本來無入故. 不似權敎

三祇未滿諸見未亡. 來至此已各還本土. 又

未論一塵之境圓法界故. 然通變皆有限故.

皆言神通非本法故

六所成法則同者. 十信十住五位六位菩薩

行門. 十方世界同施設故. 十方世界古今諸

佛同此法故. 頓示因果在刹那中. 其法無來

無前後故. 非同權敎因前果後故. 十地位終

方始見性. 地前菩薩是凡夫故. 設有地前成

佛者. 推爲誓願力能. 非本法故. 或推地上菩

薩引諸凡夫起勝行故. 非論本法本來佛故.

此華嚴經所施法則. 直論根本智佛自乘門.

不論權敎開三乘門設多劫故. 直明衆生本

來自體無作者故. 性本自法界眞佛智慧故.

以爲所乘也

七與佛因果同者. 旣是文殊法身智身. 諸佛

果德. 普賢行門. 本來一法. 此諸衆海皆悉同

之故. 初發心時便成正覺. 於一刹那際皆得

此之法者. 不許於刹那際外有別時得者. 卽

非本法故. 若有人於佛法中見佛成道. 作劫

量延促處所. 而生見者. 信亦未成. 未論修道

見道. 是故修道者[&FFFF]#作如是順情所迷妄云

修道. 輪轉生死無有休息. 此是情量非是佛

法. 是故此經來衆. 衆與佛果位法齊. 還成佛

果位法. 若有見聞悟入. 皆同佛果位. 爲依本

智慧法故

八事佛師弟同者. 如因陀羅網影互相徹. 此

下      欄

十會法界海中菩薩. 遍法界中一切佛所. 皆

有其身奉事諸佛. 成師弟之敬門能同佛果.

師弟子敬不失故. 不同權敎有自他佛故. 有

從彼佛所來還歸自土故. 不同此敎不移本

處不作神通而依本法□遍滿故. 承事諸佛.

能同別故

九報身國土圓滿同者. 爲以實法故而起信

修. 法旣□遍. 身亦遍故. 依法智行身土皆圓.

此以一圓卽一切滿故. 以無作智終無大小

量故. 爲依本法身智身. 爲依正報亦等故

十懷疑獲益同者. 如初會中. 五十五衆一時

同疑心念同請. 如來放光示現果德. 一時同

益. 諸衆各得一法. 一人得諸人之法. 已下九

會皆悉如是. 如上來衆十種同法. 比於餘敎

全無相似. 此本智本法本時本處古佛本法.

六位行門本衆之海. 充滿虛空微塵之中. 重

重如是一時集會. 如此經中大衆之海. 從前

至後. 皆是成就彰表如來所乘五位六位佛

因果門. 無有一人得三乘果皆以此法十住

初心體用齊佛依本智海故. 不增不減於法

體性. 任運利生. 十處十會來衆行相. 隨文釋

義. 方可料簡

第八明所施法門理事別者. 如化佛權敎中

說有情有佛性. 無情無佛性. 一切草木不能

成道轉法輪等. 如華嚴經. 卽是越情實敎. 卽

不如彼化佛權宗約凡化敎. 如功德林菩薩

等十林菩薩所從來國. 國亦名慧. 一切境界

總名慧體. 何以然者. 無有情無情故. 所以然

者. 無二見故. 爲一眞智境界無成佛者無不

經數:一七三九

經名:新華嚴經論卷第六

頁數:七五五

上      欄

成者故. 夫有情無情者. 此是依業說. 夫論成

佛者. 非屬業故. 若非屬業者. 卽非有情非無

情故. 何得於出情法上計言有成佛不成佛

耶. 彼有情此無情者. 是業收. 非佛解脫故.

豈將自己情業之繫. 作如是卜量情與非情

成與不成. 如經所說是諸法空相. 不生不滅

不垢不淨是. 法住法位世間相常住. 如是之

道. 爲有情及非情耶. 如此華嚴經中大義. 本

無凡聖情與非情. 全眞法體爲一佛智境界.

更無餘事. [&FFFF]#將凡夫情量妄作斟量. 若存情

繫者. 見有情成佛. 見無情不成佛. 此爲自身

業執. 如是解者終不成佛. 夫言理性遍非情

而不同有情成佛者. 此由未見法空不依實

慧. 未了得世間諸相本來常住. 但見隨情識

變生滅之相. 而妄斟酌. 言非情但有其理遍

故. 只如成佛豈可理外別有佛耶. 若理卽是

佛者. 於此理中情與三情本無異相. 豈從妄

見立情非情耶. 如佛是非情應不得成佛. 若

有成大菩提者. 不依此二見. 是故法華經會

權歸實. 經云. 種種性相義. 我及十方佛. 乃能

知是事. 聲聞□支佛. 不退諸菩薩. 如是等二

乘權學. 總皆不能了. 廣如彼經. 如華嚴經中.

無有情與非情. 但爲智境界. 一切山河樹木.

皆能現佛菩薩身及說法. 與佛體. 能同能別

自在無□. 佛於世界中住持安立自在莊嚴

境界差殊莊嚴各異. 於其妙刹國土莊嚴. 一

一境中纖塵之內. 佛身出現. 刹海重重. 佛身

無盡. 佛身毛孔亦復如是. 境界重重. 佛身無

盡. 互相徹入. 能同能別. 全同全異. 淨穢國

中      欄

土. 無障無□. 不論如是情與非情. 是故今言

所施敎門別. 又權敎之中諸行爲先. 佛果在

十地之後. 此敎之中. 佛果根本智爲先證. 以

差別智而互爲資. 因果行相一時頓徹. 先中

後際. 一成一切成. 一壞一切壞. 不同餘敎一

切. 地修一地以性齊時齊行齊智齊故. 以修

定慧用智觀之. [&FFFF]#將情解

第九明與諸三乘得果別者. 如經所說. 爲聲

聞人說四諦法轉生老病死. 爲緣覺人說十

二緣行. 爲諸菩薩說六波羅蜜. 今此華嚴經

亦說四諦法. 卽與聲聞四諦法不同. 如四諦

品中廣明. 皆爲四諦明苦集本眞元來是根

本智. 不同三乘有□厭故. 又五地菩薩作十

諦觀. 一切十方世界諸佛皆說四諦法輪. 但

隨類音不同爾. 如世間孔老一切治衆生法.

總是四諦法. 但隨器所受深淺不同. 或說十

二分敎門. 或作[&FFFF]#說. 皆爲四諦法輪所收. 聲

聞之人. 但隨根器得一分斷苦之敎. 只如小

乘斷苦之法. 廣如小乘等部所說. 且約四乘

總相所趣成果處論之. 聲聞觀苦集二諦. 深

生厭離. 作無常不淨白骨微塵等觀. 知身空

寂. 隨空寂法. 智滅身亡. 不生悲智. 名之爲

滅. 以此滅處名爲涅槃. 設當從定能後亦無

世間三毒等過. 爲在道前修諸觀等以觀折

伏. 如[&FFFF]#毒蛇. 又修生空知心性滅本來無我.

以此人無我法故. 空三毒業不生悲智. 出定

入定無□此修. 不離此者畢竟同空. 悲心頓

息名爲滅諦. 滅伏諸苦名爲滅諦. 以此滅諦

名爲道諦. 如楞伽經說. 譬如昏醉人酒消然

下      欄

後覺. 彼覺法亦然. 得佛無上身. 如是等比不

依佛慧. 偏修空定. 從此知過. □心從正. 能成

佛身. 如經所說. 有永滅者. 爲滯寂故. 責令早

修. 不應永滅也. 爲修生涅槃非永滅故. 此乃

大乘經中自有和會. 如華嚴經中都無此文.

如緣覺之流. 知十二緣生之法本來無實自

體皆空. 知身知心自皆無主. 身心無主性□

無我. 以無我故無明便滅. 無明滅故十二緣

滅. 逍遙任性獨覺自居. 異聲聞故不趣於寂.

異菩薩故無有悲智. 唯不趣寂故卽勝聲聞.

唯能持法故卽不如聲聞. 故聲聞之人. 聞佛

所說大乘經典亦能宣傳. 但未親證. 如淨名

所責. 無以生滅心行說實相法. 權敎菩薩創

□二乘及小菩薩. 未能全具大悲智者. 如大

品經等是也. 但說六波羅蜜引起小根令成

智慧. 以彼偏修從業滯在無知故. 但說六波

羅密. 以根劣故. 猶怖生死. 未說七八九十波

羅蜜等. 爲方便波羅蜜成其大悲故. 處於生

死能運度故. 如仁王經中. 外凡內凡修六波

羅蜜作六種人王. 忍等已上四波羅蜜俱是

四種輪王. 十地十聖修十波羅蜜. 能成十種

天王. 又餘經漸□彼二乘分學及頓學等根

成其悲智. 雖修十波羅蜜. 猶修假眞如觀. 作

諸法從本已來自體凝然不遷不變觀. 破修

空有二執. 成不生不滅法門. 猶觀當情. 九地

已來未明佛性. 爲修彼假智乃成障故. 如前

已說. 如此經爲上根人頓示本智. 初心創發

十住位上卽與佛同智慧. 如善財妙[&FFFF]#山頂

得憶念一切諸佛智慧光明. 是其義也. 以依

經數:一七三九

經名:新華嚴經論卷第六

頁數:七五六

上      欄

本智法卽無所修故. 本無障故. 任運悲智不

作而成. 隨緣六道無非法界. 了緣生法. 自體

□眞更無修作. 所有念慮皆從智生. 但知任

運對現色身. 說法應機如響相對. □處生死

流法身常寂. 雖經多劫體不移時. 入死出生

非沒生也. 任大悲智法隨緣故. 法應如是. 性

無憂惱不住證修. 法如是故. 龍女善財總明

如是. 此法難信. 三乘拱手遙推是化. 非是人

修. 直說僧祇. 逐情立劫. 焉能信此無時智門.

是故經云. 能信此法爲甚難者. 卽其事也. 設

經多劫勤苦作修. 有得有心. 作長作短. 作是

作非. 作成作壞. 捨身壞命. 豈有成佛之期. 何

如初心卽須如是入佛智境修學. 豈不省力

不枉功耶. 以此義故. 聲聞緣覺權敎菩薩. 不

眞解四諦十二緣. 及眞如法身實智境界. 皆

是毘盧遮那方便引修. 向此華嚴眞實之海.

令歸本法任智施爲. 所修諸地隨智所作. 不

起能心. 而皆成辦一切種智. 不似諸敎地上

別作對治. 但十信終心十住初位. 卽自了知

坦然法界本智慧境. 凡聖不異. 脫體全眞. 不

見有情無情有性無性. 如是繫障任法不生.

如經所說. 如來成等正覺出興於世. 以其自

身之智. 普見衆生成等正覺. 善惡情絶性相

無殊. 雖度衆生而無度者. 是則名爲種如來

相諸善根故. 如是之法付囑流通. 全與三乘

淺深玄異. 如大乘權學二乘及人天. 不聞如

此華嚴經典. 上上根流唯希佛因果位諸菩

薩等而能聞之. 如上四乘之內. 具有明證. 如

是所乘旣別見諦全殊. 於一名言淺深全隔.

中      欄

又如華嚴十地品所說. 五地菩薩修十種四

諦觀. 六地菩薩修十種十二緣. 以此不同三

乘四諦十二緣

第十明所付法藏流通別者. 如此如來出現

品中說. 佛子. 此法門如來不爲餘衆生說. 唯

爲趣向大乘菩薩說. 唯爲乘不思議乘菩薩

說. 此經法門不入一切餘衆生手. 唯除菩薩

摩訶薩. 佛子. 譬如轉輪聖王所有七寶. 因此

寶故顯示輪王. 此寶不入餘衆生手. 唯除第

一夫人所生大子具足成就聖王相者. 若轉

輪王無此大子具衆德者. 王命終後. 此諸寶

等於七日中悉皆散滅. 佛子. 此經珍寶亦復

如是. 不入一切餘衆生手. 唯除如來法王眞

子生如來家種如來相諸善根者. 佛子. 若無

此等佛之眞子. 如是法門不久散滅. 何以故？

一切二乘不聞此經. 何肉受持讀誦書寫分

別解脫 . 唯諸菩薩乃能如是. 是故菩薩聞此

法門應大歡喜. 以尊重心恭敬頂受. 何以故.

菩薩摩訶薩信樂此經. 疾得阿□多羅三□三

菩提故. 解云. 生如來家者. 自覺自身法身根

本無與佛眞性. 性相平等同無性味. 混然法

界. 自他情盡. 唯佛智慧明徹十方. 無性無依.

無生死性. 名爲生在佛家. 以自體無作平等

悲智力故. 紹隆正法統治衆生. 隨所應作以

法調伏. 令諸衆生差生死業所有一切安樂

之法皆悉樂之. 是則名爲持佛家法. 又云. 種

如來相諸善根者. 解云. 證佛法身性同法界.

同佛悲智. 如是信修. 理事不殊. 性相平等. 如

是學者. 種如來相. 同佛善根. 不同權敎付囑

下      欄

三乘聲聞菩薩所共流通. 又三乘之敎多付

囑諸聖及未生佛家諸凡夫者. 此經付囑最

上大心凡夫唯心如來不思議乘生佛家者.

若無大心凡夫心此法門生如來家. 此經當

滅. 何以故. 爲此經難信. 設有聖說凡夫不信

不證. 此經當滅. 若不如是付囑凡夫生佛家

者. 聖位菩薩有一切佛世界微塵數. 如來何

慮此經散滅. 當知如是. 如來意者. 令諸凡夫

生佛家者而起信修. 不念已齊佛位諸菩薩

衆. 諸有行者應如是知. 何故三乘之敎. 多付

囑諸聖者. 令使流通及付囑未生佛家諸凡夫

等. 爲三乘之法未出情塵. 明法未眞易信解

故. 且令凡聖共[&FFFF]#. 令敎流行善根不斷. 未出

情量. 不似此十信之終刹那卽佛故. 以此義

故. 三乘之敎且漸引生未出情塵. 三僧祇劫

方得作佛. 順情之敎根易信故. 凡聖共[&FFFF]#皆

得流通. 不同華嚴十方諸佛根本智法及差

別智大慈大悲法出情塵數深難信故. 要待

入證十住之位生在佛家爲佛眞子. 方是流

通. 但有聖說無人證者. 不名流通. 但有凡夫

說敎無證者？亦不名流通. 爲自法不明疑情

猶在. 不破他暗故. 未能決定知佛意故. 以此

義故. 要待入證同諸佛智心方可決知佛敎

門故. 以是義故. 付囑大心凡夫入證者故始

名流通. 但聞不契不名流通

第四明成佛同別者. 夫智身寥廓. 總萬像以

成軀. 萬像無形. 與智身而齊體. 違眞相隔得

本形同. 只爲乖本相殊. 致使化儀各別. 或見

形羸道樹. [&FFFF]#草褥之微軀. 或見色究竟天. 處

經數:一七三九

經名:新華嚴經論卷第六

頁數:七五七

上      欄

蓮華之妙相. 或見寶菩提樹. 居淨土以成眞.

或見遠劫修行. 或見刹那當證. 或見報身圓

滿相海無邊. 或見化體分身具三十二相. 如

是殊形異狀遍通含識. 以情根萬別千差言

何能悉. 且約人天共感四乘權實之流. 略作

十門成道差別. 使得童□起信發解除疑識

本離權情希勝德. 十門者. 第一成佛身別. 第

二成佛時別. 第三菩提樹別. 第四所坐座別.

第五大衆別. 第六示相別. 第七轉法輪別. 第

八轉法輪處別. 第九大會莊嚴別. 第十所受

法門別. 第一成佛身別者. 此毘盧遮那佛身.

如經所說. 有九十七種相及無盡相身. 非三

十二相八十種好身

第二成佛時別者. 如權敎中. 佛生之後. 卽

以逾城出家. 菩提權下成等正覺時. 以之爲

時. 如毘盧遮那佛卽實不如是. 如來安立化

相. 爲度三乘衆生應見如是出家成佛. 如華

嚴中實法界海. 卽不如是. 如法華經云. 吾從

成佛以來經無量阿僧祇劫. 此卽是□彼三

乘人就實而論. 此毘盧遮那佛依本法界成

大菩提. 還依本法界. 無始無終不出不沒無

成無壞無有時分. 此經云. 如來不出世. 亦無

有涅槃. 此爲實說. 又頂著華冠本非出家. 都

無八相之事. 若有人能知如來不出不沒不

成不壞. 卽知如來常住在世常轉法輪. 卽是

毘盧遮那出興於世. 又從兜率天下降神入

母胎轉法輪入涅槃. 不出一刹那際. 彼天猶

未下母胎. 猶未出此已入涅槃. 一切事總

畢

中      欄

第三提提樹別者. 三乘之中見佛道樹是木

樹高下稱人間. 如一乘中. 如來成道所居之

樹. 卽寶樹高過六天. 如金剛藏身中所現之

樹. 高百萬三千大千世界. 其身周圍十萬三

千大千世界. 大義總一切處遍故

第四所坐座別者. 三乘中化身成道. 棄榮[&FFFF]#

草褥. 此一乘中. 本身成道坐寶蓮華師子之

座. 妙寶嚴飾具衆莊嚴

第五大衆別者. 爲毘盧遮那所有大衆圍□.

皆是普賢文殊等衆. 及有新發意者. 皆是心

心佛果法界之衆. 非是三乘權學爲心聲聞

緣覺厭苦菩薩之道樂生淨土之衆. 設有聲

聞之衆. 若未□心. 如聾不聞不知不見說此

甚深華嚴經典. 亦非因前經三祇劫得果之

衆. 皆智圓多劫一際無前後時之衆也

第六示相別者. 如權敎中. 卽以兜率天受生

降神入胎八相成道等. 一乘敎中. 卽以初發

心住會法身本智以爲正覺. 情絶始終. 不見

時遷及以不遷不乖當念蘊空卽佛. 都無時

分遷轉之相. 應眞自性常轉法輪. 不似權敎

八相等事. 或於摩醯首羅天坐花王之寶座.

或以三千大千之國土以爲報境. 如來施設

分量限齊者. 皆引衆生之化儀. 漸令心廣. 未

爲究竟之實相也. 如此華嚴法界之妙門者.

約分十佛刹微塵數蓮華藏刹海參映重重.

爲明無盡佛國互相徹入. 一一佛刹皆滿十

方. 十佛刹微塵數國土. 皆無限□身土相稱.

都無此彼往來之相. 不同三乘爲小根故權

安分齊身土之相. 如此毘盧遮那之相海也.

下      欄

纖塵匪隔其十方. 毛孔□虧於刹海. 三乘示

相者. 營光不可以比日月之照功. 琉璃難以

類摩尼之淨德. 此乃非由佛爾. 只爲器劣故

然

第七轉法輪別者. 化佛轉三乘法輪. 毘盧遮

那轉一乘法門. 一乘者所謂佛乘. 如法華絶

云. 唯有一乘法. 無二亦無三. 但以假名字. 引

導於衆生. 乃至乘如來乘直至道場. 爲法華

經會三乘引令至實. 如前依判敎分宗門中

已說. 只爲三乘種性人. 還依本種性. 作三乘

敎說. 說龍女刹那成佛是化. 返成謗敎不順

佛心. 原佛本意者. 令龍女刹那成佛. 爲本法

自無時. 證盡時處卽爲實法. 返云是化. 此是

苦哉. 當復奈何不期甘露返成毒藥. □將寶

玉喚作泥塵. 以實爲虛將虛爲實. 請後達士

[&FFFF]#踵前賢. 先聖法門普咸垂訓. 隨根權實事

非一途. 深可久思具閑佛意. 了明權實順敎

流通. 不滯諸根權實俱濟. 只可引小歸大衆

聖元心. 以實成虛佛不悅可. 依宗傳敎福利

人天. 使得金玉煥然各不比沒. 是故毘盧遮

那佛說佛乘. 化佛說三乘. 化佛敎中法華涅

槃漸漸引權令歸實門. 卽龍女刹那成佛. 雪

山肥□草. 牛若食者. 純得醍□喩等. 是也. 皆

爲分有未具全示. 一一具足因果報相之門.

唯北華嚴具足. 故故今言轉法輪別

第八轉法輪處別者. 權敎中化佛轉法輪. 或

言鹿園. 或言給孤獨園等. 皆有處所上下往

來. 此經卽十處十會及一切塵中佛國佛身重

重重重重重無盡無盡無盡常轉法輪. 不去

經數:一七三九

經名:新華嚴經論卷第六

頁數:七五八

上      欄

不來不出不沒. 十會名處後當更明. 皆云不

離菩提場而昇一切處. 經自有具言

第九大會莊嚴別者. 說此經時天上人中十

會十處. 一時普集十方聖衆大心衆生. 無有

三乘定性未□心者. 設在其會不在其流. 又

十會之衆各從十方來. 隨所來方皆云有十

佛刹微塵數衆而來集會住住地地以次十百

千增多爲明無盡. 又一一會衆皆遍法界重

重重重參光影像. 纖塵之內亦衆會重重. 一

一塵中衆會皆與法界虛空等. 乃至於一小

衆生身內成等正覺. 衆海重重轉正法輪. 其

小衆生不知不覺. 如是衆會皆爲諸佛菩薩

性遍一切處身土衆會皆遍一切處故. 不似

三乘中化佛衆會皆有處所限量分齊往來.

爲衆生根小. 非佛故然

第十所受法門別者. 如權敎中. 或從小乘. 漸

漸修習無常苦空. 厭老病死修四諦觀. 於中

苦集二諦以爲世諦. 滅道二諦以爲眞諦. 觀

彼苦集眞實是苦. 深生厭離趣心寂滅. 以

無常不淨白骨等觀. 觀彼微塵成於空觀故？

苦集本無. 識滅智亡. 以空爲證. 且令苦盡. 然

後方爲說大乘法. 令使□心修法空觀行諸

六度漸起悲智. 或有大乘菩薩種性者. 觀行

對治似彼小乘. 性有慈悲樂行諸度. 不取空

證留惑益生. 成法空等觀. 或有大乘菩薩種

性. 一下頓修假眞如等觀. 以假眞如門加行

調伏. 經三僧祇劫. 十地見性方始成佛. 或有

敎說地前三賢菩薩以觀力故折伏無明地上

見道. 或有敎說. 三賢菩薩少分得見法身. 如

中      欄

是等說. 總是三乘權敎所說. 如此華嚴經卽

不爾. 直爲上上根人. 一下直授法界自體根

本法身. 古佛智海迷在無明. 頓令以方便三

昧而令現之. 全將佛果頓授十住初心. 一念

一時一際. 一法界門頓授. 文殊普賢萬行理

事. 更無情量卷舒延縮不廢隨俗時劫了然

具存. 三世日月歲數差別了然明著. 然其歲

劫當自不移. 常與無常不成不壞. 法本如是.

了知苦諦本來聖諦. 元無諸苦亦無涅槃. 若

如是信解. 如是證入. 經云？以少方便疾得菩

提. 卽以智幻門幻生其身. 等衆生界. 同衆生

事. 卽以無□念門了衆生根. 卽以師範門以

成軌則. 卽以衆藝門訓誨衆生卽以無依道

場門法無所著. 卽以無念門念而不著. 卽以

淨智光明門. □照無□. 安立諸法度脫衆生.

卽以無盡相門不壞色身. 卽以誠願語門出

言誠諦. 卽以幻住門常住世間成就衆生諸

根解脫. 如是十法卽是善財童子等覺位內

善知識利安衆生之門. 令諸學者頓修悟入.

行此十法利安衆生. 善住世間解脫法門. 殊

非如三乘之衆厭苦集樂滅道之法也. 亦非

留惑樂空出纏心淨土也

第五明見佛差別者. 夫佛身性相一體無差.

器有萬端依根各異. 情存相隔見絶體齊. 身

立影生情留佛異. 佛由情應以此乖眞. 心盡

情亡智身自稱. 智緣無作動寂俱眞. 如是相

應名毘盧遮那佛. 毘盧遮那者. 名種種光明

遍照也. 以法身悲智示相敎光. 用對諸根隨

情現色. 爲情乖相別見異佛殊. 以體相混收

下      欄

本是毘盧遮那一智身也. 只可歸眞去假. 不

可滯假亡眞. 略立十門見佛差別. 使得留心

創信者返末而還源也

一人中見佛但有三十二相. 二諸天見佛但

有八十種好

三諸龍見佛. 或同入所見. 或見但爲大龍王

也. 餘畜例然

四諸仙人見佛但見仙人

五諸餘外道還見佛與己同類

六八部神等見佛與已爲王. 七小乘人見佛

爲大聲聞

八緣覺見佛還爲緣覺

九權敎中菩薩見佛. 但爲三千大千世界之

主. 福智充遍三千大千世界

十一乘敎中菩薩見佛. 爲十佛刹微塵數蓮

華藏世界海. 爲法界主. 且云十佛刹徹塵數

蓮華藏世界. 爲明無盡. 總攝一切刹故. 福智

充滿一切諸刹. 無盡相海重重故. 如上十種

見佛不同. 皆由發心之時信樂差別. 以信樂

力故. 見佛不同. 是故當知. 發心之者. 發廣大

心. 信廣大敎門. 發廣大願. 行廣大行入廣大

智. 利益成就無盡衆生. 卽得速成菩提行願

福智悉皆圓滿. 若不如是. 終非畢竟成大菩

提. 勞而功少. 何如直往一切智之中也

第六明說敎時分者. 夫創證覺心. 道源虛寂.

智圓三世. 始終俱盡. 會萬像. 濟有無. 混去

來. 印古今. 豁達唯神. 恬□應眞情亡智立. 想

絶悲存圓聲遐布. 隨根受益. 一雨普滋百卉

齊得. 如空中響稱繫成音. 諸根獲益任智無

經數:一七三九

經名:新華嚴經論卷第六

頁數:七五九

上      欄

心. 刹那無際焉存古今. □依權實. 且立十種

敎起前後時分不同

第一如力土經說. 佛初成道一七日思惟已.

卽於鹿園說法

第二如大品經說. 佛初鹿園轉四諦法輪. 無

量衆生發聲聞心乃至獨覺心大菩提心等

第三如法華經說. 三七日詣鹿園說法

第四如四分律及薩婆多論. 六七日方說法

第五如興起行經及出曜經. 七七日方說法

第六如五分律. 八七日方說法

第七如大智度論. 五十七日方說法

第八如十二遊行經. 一年不說法. 第九依今

唐朝藏法師判. 如來成道定經一七日後方

說華嚴經

第十(通玄)今依此華嚴法界門. 總不依如上所

說. 如此經. 以法界本智性自體用理事大悲

本實爲宗不依情量時分之說. 古今見盡常

轉法輪. 無始無終. 法本如是. 如上所說. 總依

根自見時分. □非如來有此不同. 如來本法

智體. □無時分可立. 但使令心信解法界無

時. 卽是如來說法時也. 情亡心盡任智利人.

卽是如來成佛轉法輪時也. 若也情存立見.

云如來如是時出世如是時說法者. □不依

佛見. 總是自情. 如此華嚴經敎門. 卽是無始

無終爲門. 不何逐情强立時分. 此經乃是無

時之時. 一切時說. 如法華經云. 吾從成佛已

來. 經無量阿僧祇劫者. 量旣本無知. 欲將何

爲說法時也. 皆是如來一智用一圓音一刹

那時. 以無時之時爲說法時故也

中      欄

第七明淨土權實者. 夫以滔滔智海. 茫茫[&FFFF]#

究其涯. □□眞源. 蕩蕩罕尋其際. 遮那法

界. 體相通括於塵沙. 方廣虛門. 淨穢互參於

無極. 但隨自修業用. 見境不同. 致使聖說乖

違. 依根不定. 或權分淨土於他國. 指穢境於

娑婆. 或此處爲化儀. 示上方爲實報. 文殊位

居東國. 金色世界而來. 觀音身處西方. 極樂

妙土而至. 如權儀各別. 啓□的信無依. 今以

略會諸門. 令使創修有託. 約申十種. 以定指

南. 第一阿彌陀經淨土

第二無量壽觀經淨土

第三維摩經淨土

第四梵網經淨土

第五摩醯首羅天淨土.

第六涅槃經中所指淨土

第七法華經三變淨土

第八靈山會所指淨土

第九唯心淨土

第十毘盧遮那所居淨土

第一阿彌陀經淨土者. 此爲一分取相凡夫

未信法空實理. 以專憶念念想不移. 以專誠

故其心分淨得生淨土. 是權非實

第二無量壽觀經淨土者. 爲一分未信法空

實理衆生樂妙色相者. 令使以其心想想彼

色像. 想成就故而生佛國. 此權非實

第三維摩經淨土者. 佛以足指按地. 加其神

力暫現還無. 是實報土未具陳廣狹. 是實未

廣

第四梵網經淨土者. 雖說一大華王而有千

下       欄

華. 一一華上有百億化佛. 敎化百億四天

下衆生. 然彼千華及彼華王. 爲三乘菩薩見

未廣故分示報境. 未成圓滿. 是權未實

第五摩醯首羅天淨土者. 如來於彼坐寶蓮

華座成等正覺. 以爲實報. 此閻色提摩竭提

國菩提場中成正覺者是化. 此爲三乘中權

敎菩薩染淨未亡者說. 言此閻色提及六天

等是欲界有漏. 彼上界摩醯首羅天是無漏

故. 爲存染淨彼此未亡. 此爲權敎. 未爲實

說

第六涅槃經所指淨土者？云如來有實報淨

土在西方過三十二□河沙佛土外者. 爲三

乘權敎一分染淨未亡者言. 此三千大千世

界總是穢土. 權推如來報境淨土在西方. 此

權非實

第七法華經三淨土者. 此爲三乘權敎菩

薩染淨未亡者言. 移諸天人置於他土. 非實

是權

第八靈山會所指淨土者. 此引三乘中權敎

菩薩染淨未亡者？令知此土卽穢□淨. 諸衆

信可未能自見. 是實非權. 信而未見

第九唯心淨土者. 自證自心當體無心. 性唯

眞智不念淨穢. 情眞任性心無□癡. 無貪瞋

癡. 任大悲智安樂衆生. 是實淨土. 以自淨故

敎化衆生令他亦淨故. 是故維摩經云. 唯其

心淨卽佛國淨. 欲生淨土當淨其心

第十毘盧遮那所居淨土者. 卽十佛刹微塵

數蓮華藏佛國土. 總含淨穢. 無穢無淨. 無有

上下. 彼此自他之相. 一一佛土皆充法界無

經數:一七三九

經名:新華嚴經論卷第七

頁數:七六○

上      欄

相障隔. 略言十佛刹微塵數國土. 爲知無盡

佛國不出一 塵. 爲無大小故. 不立限量故. 以

法爲界. 不限邊際. 相海純雜色像重重. 此爲

寶報非是權收

新華嚴經論卷第六

新華嚴經論卷第七

長者李通玄撰

第八明攝化境界者. 夫佛境無邊順機各異.

隨情廣狹. 見有差殊. 非是如來分其量數. 情

微 卽境狹. 量廣卽境寬. 若也智契眞源. 佛境

彌□法界. 或見閻色爲化境. 或見四洲以濟

生. 或見形滿大千. 或見報身十海. 如是種種

器有萬端. 設敎不同千差萬別. 啓□始學憑

准何依. 略示五門識其權實. 使得捨枝條而

從本. 返末而還源. 速證菩提無令稽障. 一人

中見佛境界. 二 諸天見佛境界. 三二乘中羅

漢見佛攝化境界. 四權敎菩薩見佛境界. 五

實敎菩薩見佛境界

第一人中見佛境界者. 但見化一閻色提衆

生

第二諸天見佛境界者. 但應自見境見佛亦

然. 隨自見廣狹故. 如帝釋梵王及諸天王. 卽

是菩薩位. 卽依菩薩位. 配所見佛攝化境界

廣狹. 不可依諸凡夫天人之類. 如帝釋卽是

二地菩薩位. 乃至漸昇至梵天王. 是十地菩

薩位也. 或時以佛神通力成就衆生. 亦令人

中      欄

天中凡夫及二乘幷小菩薩. 總得見佛報土

境界故. 卽如維摩經. 佛以足指按地所現淨

土是也. 或時以佛神力亦令人天總得相見

故. 卽如大集經中所說寶坊處欲界上色界

下. 大集人天之衆. 總在其中如彼經說

第三二乘中羅漢見佛攝化境界者. 如大羅

漢. 以天眼力. 得見佛攝化三千大千之境界

也. 卽如阿那律云. 我以天眼見釋迦牟尼佛

土三千大千世界. 如觀掌中菴摩勒果. 如小

羅漢卽不定. 或見佛攝化一閻色提. 此卽以

久伏忍力能斷結使. 未有定力. 亦名斷結. 未

有力通變等事. 如以此羅漢. 或見佛攝化四

洲及上三界境界也. 此廣說在小乘諸部中

第四權敎菩薩見佛攝化境界者. 初地百佛 .

二地千佛. 三地萬佛境界. 以漸增如三乘大

乘敎說

第五實敎菩薩見佛攝化境界者. 初地菩薩卽

見多百佛卽是無盡之百. 不是一百之百. 二

地菩薩卽見多千佛等. 卽是無盡之千故. 三

地菩薩卽云多千萬等. 以實而論. 諸地菩薩

皆悉齊見. 甘帝網等. 三賢菩薩亦然. 非但十

佛刹微塵數蓮華藏爲其報境. 法界虛空總

皆平等. 爲十住初心. 初見道時卽已無大小

見故. 卽總見佛化境. 皆如法界. 不分大小約

行布之中寄位階降. 如此經. 初地見多百佛

境界者. 卽明滿義故非如三乘單百之百. 此

多百者. 卽齊無盡之數故. 如三乘敎. 化佛卽

攝一四天下. 報佛卽云攝化千百億四天下爲

一釋迦報境. 如梵網經所說. 如華嚴經所說

下      欄

毘盧遮那攝化境界. 且約立一大蓮華藏世

界海. 廣大無際與虛空法界等. 但爲化衆生

故約陳形狀. 令衆生心廣大發開狹劣心故.

於此大蓮華中. 總言有十不可說佛刹微塵

數世界種. 爲敎文有限. 且立其百二十一箇

世界種中心有十一箇世界種. 上下各且二

十重蓮華藏世界. 最上重中有一佛世界微

塵數廣大世界圍繞. 次上第二重. 二佛世界

微塵數. 次上第三重三佛世界微塵數. 此十

一箇世界種皆悉如是. 從下向上轉轉倍增.

最上重中具足二十佛世界微塵數廣大刹. 一

一刹各有十佛刹微塵數諸小刹圍□. 其十

一箇二十重世界外. 有一百箇一重世界種.

圍繞十一箇二十重世界. 此一百箇世界種

外. 近金剛山復有十箇四重世界種. 其中國

刹重重之內. 如上所說. 於金剛山內圍繞如

上諸世界種等？如天帝網分布而住. 如來所

化周遍其間. 淨穢純雜諸世界海等. 如三乘

中所說世界種者. 數三千大千之刹. 至一□

河沙. 爲一世界性. 數性世界至□河沙. 爲一

世界海. 數海世界至□河沙. 爲一世界種. 如

此經世界. □數一佛刹微塵二佛刹微塵三

佛刹微塵. 如是倍增至最上重中二十佛刹

微數世界. 如是上下通數總二百一十佛

刹微塵數廣大刹. 始成一世界種. 非爲□

沙以限其數. 三乘之中多取□河沙數爲量.

如此經中. 常取一佛刹塵十佛刹塵. 爲表無

盡爲其數. 如是增廣令小狹劣衆生知佛攝

化境界發菩提心. 其佛攝化境界一一塵中